smcproject/ml-wiki-sentences huggingface dataset:
ഏപ്രിൽ 30, 1982 നു രാവിലെ ഒരു സ്ത്രീ അടക്കം പതിനേഴു ആനന്ദമാർഗ്ഗികളെ ഒരു വലിയ ജനക്കൂട്ടം അടിച്ചു കൊല്ലുകയും തുടർന്ന് അവരെ ഒരു മുറിയിൽ പൂട്ടിയിട്ടു തീ വയ്ക്കുകയും ആണ് ഉണ്ടായത്.
ഈ സംഭവം നടന്നത് ആയിരക്കണക്കിന് ജനങ്ങളുടെ മുന്നിൽ വച്ചായിരുന്നു എന്നിരുന്നാൽ പോലും ഇതേവരെ ഒരു അറസ്റ്റ് പോലും രേഖപ്പെടുത്തുക ഉണ്ടായിട്ടില്ല.
ഈ സംഭവത്തിൽ ആ കാലഘട്ടത്തിൽ അധികാരത്തിൽ ഉണ്ടായിരുന്ന കമ്മ്യൂണിസ്റ്റ്‌ പാർട്ടിക്ക് പങ്കുണ്ടായിരുന്നതായി ആരോപിക്കപ്പെടുന്നു .
1996-ൽ ദേശീയ മനുഷ്യാവകാശ പ്രവർത്തകർ അന്വേഷണത്തിനായി മുന്നോട്ടു വന്നെങ്കിലും പശ്ചിമബംഗാളിൽ അധികാരത്തിൽ ഉണ്ടായിരുന്ന മാർക്സിസ്റ്റ്‌ പാർട്ടിയുടെ നിസ്സഹകരണം കാരണം അന്വേഷിക്കാൻ കഴിയാതെ മടങ്ങുകയാനുണ്ടായത് .
അവലംബം ↑ http://www.telegraphindia.com/1040428/asp/calcutta/story_3181577.asp
മനോക്വാരി ഇംഗ്ലീഷ് വിലാസം https://ml.wikipedia.org/wiki/Manokwari
മനോക്വാരി ഇന്തോനേഷ്യയിലെ ഒരു സ്വയംഭരണേതര പട്ടണവും ന്യൂ ഗിനിയയുടെ പടിഞ്ഞാറെ അറ്റത്തുള്ള വെസ്റ്റ് പപ്പുവ പ്രവിശ്യയുടെ തലസ്ഥാനവുമാണ്.
നിരവധി റിസോർട്ടുകളുള്ള ഈ പട്ടണം ഒരു പ്രധാന വിനോദ സഞ്ചാര മേഖലകൂടിയാണ്.
റോമൻ കത്തോലിക്കാ രൂപതയുടെ മനോക്വാരി-സോറോങ്ങിന്റെ ആസ്ഥാനങ്ങളിലൊന്നായ ഇത് മനോക്വാരി റീജൻസിയുടെ അഡ്മിനിസ്ട്രേറ്റീവ് സീറ്റും കൂടിയാണ്.
പശ്ചിമ പപ്പുവയ്ക്കും കിഴക്കൻ ഇന്തോനേഷ്യയ്ക്കും ഇത് ഒരു പ്രധാനപ്പെട്ട തുറമുഖവും, സാമ്പത്തിക കേന്ദ്രവും, വിനോദസഞ്ചാര മേഖലയുമാണ്.
1793 ഒക്ടോബർ 25 ന് ഡ്യൂക്ക് ഓഫ് ക്ലാരൻസ്, ഡച്ചസ് എന്നീ വ്യാപാര കപ്പലുകളുമായി സഞ്ചരിച്ചിരുന്ന ക്യാപ്റ്റൻ ജോൺ ഹെയ്സ് ഡോർ ബേയിൽ ബ്രിട്ടീഷ് പതാക ഉയർത്തുകയും, അത് തന്റെ കപ്പൽ ജീവനക്കാരുടെ ആരോഗ്യ പുനസ്ഥാപിക്കുന്നതിനായി സ്ഥാപിച്ചതിനാൽ റിസ്റ്റൊറേഷൻ ബേ എന്ന് പേരു നൽകുകയും അതും ചുറ്റുമുള്ള പ്രദേങ്ങളുടേയും അവകാശിയെന്ന നിലയിൽ ഗ്രേറ്റ് ബ്രിട്ടനുവേണ്ടി ന്യൂ ആൽബിയോൺ എന്നു പേരിട്ടുവിളിക്കുകയും ചെയ്തു.
സുഗന്ധവ്യഞ്ജന വ്യാപാരത്തിൽ ഏർപ്പെടാൻ ബ്രിട്ടീഷുകാർ അവിടെ ഒരു ചെറിയ കുടിയേറ്റകേന്ദ്രം സ്ഥാപിച്ചു.
ജോർജ്ജ് മൂന്നാമന്റെ കിരീടധാരണത്തിന്റെ ബഹുമാനാർത്ഥം ബ്രിട്ടീഷുകാർ ഫോർട്ട് കൊറോണേഷൻ എന്ന പേരിൽ ചെറിയ മരക്കോട്ട പണിതു.
പല കാരണങ്ങളാലും ബ്രിട്ടീഷ് ഈസ്റ്റ് ഇന്ത്യാ കമ്പനി , ഫ്രാൻസുമായുള്ള യുദ്ധം പൊട്ടിപ്പുറപ്പെട്ടതിന്റെ ഫലമായും മറ്റു പല കാരണങ്ങളാലും ബ്രിട്ടീഷ് ഈസ്റ്റ് ഇന്ത്യാ കമ്പനി ഈ പുതിയ കുടിയേറ്റകേന്ദ്രത്തെ പിന്തുണച്ചില്ല.
കുടിയേറ്റകേന്ദ്രം വിജയിച്ചില്ല എന്നതിനാൽ 1795 ൽ ബ്രിട്ടീഷുകാർ അത് ഉപേക്ഷിച്ചു.
1942 ഏപ്രിൽ 12-ന് ഒരു ജാപ്പനീസ് സംഘം ഡോർ ബേയിലേക്ക് നീങ്ങുകയും ഏകദേശം 4,000 ആളുകളെ അവിടേക്കിറക്കാനാരംഭിക്കുകയും ചെയ്തു.
1930 കളുടെ തുടക്കം മുതൽ സർക്കാർ മേൽനോട്ടത്തിൽ നാൻ യോ കൊഹാറ്റ്സു എന്ന കമ്പനി വികസിപ്പിച്ചെടുത്ത ഒരു പരുത്തിത്തോട്ടമുണ്ടായിരുന്ന സ്ഥലമായതിനാൽ ഈ പ്രദേശം ഇതിനകം തന്നെ ജപ്പാൻകാർക്ക് സുപരിചിതമായിരുന്നു.
1942 ന്റെ തുടക്കത്തിൽ, മനോക്വാരിയിലെ റോയൽ നെതർലാന്റ്സ് ഈസ്റ്റ് ഇൻഡീസ് ആർമിയുടെ (കെ‌എൻ‌എൽ) സൈനികപ്പാളയത്തിൽ ഏകദേശം 125 KNIL  സൈനികരോടൊപ്പം നിരവധി സിവിലിയൻ‌ കരുതൽ സൈനികരും ഹോം ഗാർഡും ഉൾപ്പെട്ടിരുന്നു.
1942 ഫെബ്രുവരി തുടക്കത്തിൽ ഇവരെ സേവനത്തിനായി വിളിപ്പിച്ചിരുന്നു.
KNIL  കാലാൾ സൈനികർക്ക് വിജയകരമായി ജാപ്പനീസ് അധിനിവേശത്തെ എതിരിടാൻ യാതൊരു സാദ്ധ്യതയുമില്ലാതിരുന്നതിനാൽ അവർ പ്രദേശത്തുനിന്നു പിൻവാങ്ങി ഡച്ച് ന്യൂ ഗിനിയയുടെ അന്തർഭാഗത്തേക്ക് പോകുകയും  ഗറില്ല യുദ്ധമുറകൾ പ്രയോഗിക്കുകയും ചെയ്തു.
2009 ജനുവരി 4 ന് പുലർച്ചെ 4:43 ന് മനോക്വാരിയെ 7.6 തീവ്രതയുള്ള ഭൂകമ്പം പിടിച്ചുകുലുക്കി.
ഓസ്ട്രേലിയക്കപ്പുറത്തേയ്ക്കും അനുഭവപ്പെട്ട 35 കിലോമീറ്റർ ആഴത്തിൽനിന്നുള്ള ഈ ഭൂകമ്പത്തിൽ നാല് പേർ കൊല്ലപ്പെടുകയും 19 പേർക്ക് പരിക്കേൽക്കുകയും 167,000 പേരുടെ വൈദ്യുതി വിശ്ചേദിക്കപ്പെടുകയും ചെയ്തു.
ദിവസം മുഴുവൻ അനുഭവപ്പെട്ട തുടർ ഭൂചലനങ്ങളിൽനിന്നും ഇതിൽനിന്നുണ്ടായേക്കാവുന്ന സുനാമികളിൽ നിന്നും രക്ഷനേടുവാനായി പ്രദേശവാസികളെ മനോക്വാരി മിലിട്ടറി അക്കാദമിയിലേക്ക് മാറ്റി.
മുട്ടിയാര ഹോട്ടൽ, നേവൽ ഹോസ്പിറ്റൽ, മറ്റ് നിരവധി കെട്ടിടങ്ങൾ എന്നിവയ്ക്ക് നാശനഷ്ടമുണ്ടായി.
പ്രഭവകേന്ദ്രത്തോട് ഏറ്റവും അടുത്തുള്ളതെന്ന നിലയിൽ മനോക്വരി റീജിയണൽ എയർപോർട്ടിന് കാര്യമായ നാശനഷ്ടമുണ്ടാകുകയും നാല് മരണങ്ങളും അവിടെത്തന്നെ സംഭവിക്കുകയും ചെയ്തു.
പരിക്കേറ്റവരെ സഹായിക്കാനായി ഇന്തോനേഷ്യൻ സർക്കാർ ഏഴ് ഡോക്ടർമാരുടെ സംഘത്തെ മനോക്വാരിയിലേക്ക് അയച്ചിരുന്നു.
തുടക്കത്തിൽ പത്തുപേരടങ്ങിയ സംഘത്തെയാണ് നിശ്ചയിച്ചിരുന്നതെങ്കിലും റൺവേയുടെ കനത്ത നാശനഷ്ടത്തെത്തുടർന്ന് ഏഴ് പേരേ മാത്രമേ അവിടേയ്ക്കു അയക്കാൻ കഴിഞ്ഞുള്ളൂ.
2002 ഒക്ടോബർ 10 ന് ഉണ്ടായ ഭൂകമ്പത്തിൽ നിന്ന് വ്യത്യസ്തമായി ഇത് 7.6 തീവ്രതയാണ് രേഖപ്പെടുത്തിയത്.
1996 ൽ സമാനമായ ഭൂകമ്പങ്ങൾ പ്രാദേശിക മേഖലയിലെ പുരോഗതിയെ തടഞ്ഞുവെങ്കിലും തീവ്രതകളുടെ രേഖപ്പെടുത്തൽ ലഭ്യമല്ല.
2010 ഏപ്രിൽ 14 ന്‌, 103 യാത്രക്കാരുമായി സഞ്ചരിച്ചിരുന്ന ബോയിംഗ് 737-300 (രജിസ്ട്രേഷൻ പി‌കെ-എം‌ഡി‌എഫ്) മെർപതി നുസന്താര എയർലൈൻസ് വിമാനം റെൻഡാനി വിമാനത്തവളത്തിലിറങ്ങവേ മോശം കാലാവസ്ഥകാരണം റൺവേയിൽനിന്നു തെന്നിമാറി കഷണങ്ങളായി തകർന്നു.
വിമാനത്തിന്റെ വാൽഭാഗം പൊട്ടിയടർന്ന് റൺ‌വേ 35 ന്റെ വടക്കേ അറ്റത്തുള്ള നദീമുഖത്തു പതിച്ചു.
എല്ലാ യാത്രക്കാരും രക്ഷപ്പെടുകയും പരിക്കേറ്റ 21 പേരെ ആശുപത്രിയിൽ പ്രവേശിപ്പിക്കുകയും ചെയ്തിരുന്നു.
പടിഞ്ഞാറൻ പപ്പുവയിലെ സോറോംഗിൽനിന്നാണ് ഈ വിമാനം പറന്നുയർന്നിരുന്നത്.
2019 ഓഗസ്റ്റ് 21 ന് മനോക്വാരിയിൽ 2019 ലെ പപ്പുവ പ്രതിഷേധത്തിന്റെ ഭാഗമായിരുന്ന അക്രമാസക്തമായ പ്രതിഷേധം നടക്കുകയും ഇത് പ്രവിശ്യാ നിയമസഭ കെട്ടിടം കത്തിക്കുകയും ചെയ്തിരുന്നു.
പടിഞ്ഞാറൻ പപ്പുവ തീരത്തായി സമുദ്രനിരപ്പിൽ നിന്ന് മൂന്ന് മീറ്ററോളം ഉയരത്തിലാണ് മനോക്വാരി സ്ഥിതിചെയ്യുന്നത്.
ശരാശരി താപനില 26.3 °C (79.3 °F) ആയിരിക്കുന്ന ഇവിടുത്തെ താപനിലയിലെ ഏറ്റക്കുറച്ചിൽ വെറും 1 °C മാത്രമാണ്.
പ്രതിവർഷം 2,597 മില്ലിമീറ്റർ (102.2 ഇഞ്ച്) മഴയും ഏകദേശം 216 മില്ലീമീറ്റർ (8.5 ഇഞ്ച്) പ്രതിമാസമഴയും ഇവിടെ ലഭിക്കുന്നു.
മധ്യരേഖയ്ക്ക് 52 മിനിറ്റ് തെക്ക് (0.87 ഡിഗ്രി; 100 കിലോമീറ്ററിൽ ഒരൽപം കുറവ്) സ്ഥിതിചെയ്യുന്ന ഇവിടുത്തെ ശരാശരി ഈർപ്പം 86.3% ആണ്.
പ്രതിദിനം ശരാശരി 5.8 മണിക്കൂർ സൂര്യപ്രകാശം എന്ന നിലയിൽ ഇവിടുത്തെ വാർഷിക സൂര്യപ്രകാശ സമയം 2127 മണിക്കൂറാണ്.
ഇന്നുവരെ, മനോക്വാരിയിൽ മഞ്ഞുവീഴ്ചയോ മഞ്ഞുറയലോ രേഖപ്പെടുത്തിയിട്ടില്ല.
ജനസംഖ്യാ വിവരങ്ങൾ
മനോക്വാരിയിൽ ഇരുപത്തിനാലു വ്യത്യസ്ത ഗോത്രജന വിഭാഗങ്ങൾ അധിവസിക്കുന്നു.
ഓരോ ഗോത്രവിഭാഗത്തിനും അവരുടേതായ  ഒരു സവിശേഷമായ ഭാഷയും സംസ്കാരവും നിലനിൽക്കുന്നു.
ഗോത്ര വിഭാഗങ്ങളിലെ ഏറ്റവും പ്രധാനവിഭാഗം അസ്മത്ത്, ഡാനി ഗോത്ര ജനങ്ങളാണ്.
മരവും പുല്ലുമേഞ്ഞ മേൽക്കൂരയുമുള്ള വൃത്താകൃതിയിലുള്ള ഹോനായ് എന്നറിയപ്പെടുന്ന വീടാണ് പപ്പുവയിലെ പരമ്പരാഗതമായ വാസഗേഹം.
മനോക്വാരിയിലെ വൈവിധ്യമാർന്ന സംസ്കാരങ്ങൾ കാരണം, അറ്റോവോ, ടിഫ, ഫു എന്നിവ ഉൾപ്പെടെയുള്ള നിരവധി പ്രാദേശിക ഉപകരണങ്ങൾ ഇവിടെ ജനപ്രിയമായിരിക്കുന്നു.
മനോക്വാരി ഒരു നഗരവത്കൃത പ്രദേശമാണ്, പക്ഷേ നിരവധി റീജൻസികളിൽ ഇപ്പോഴും പരമ്പരാഗത വസ്ത്രധാരണം കണ്ടെത്താൻ സാധിക്കുന്നു.
ഗോത്രവർഗക്കാർ അവരുടെ നഗ്നത മറയ്ക്കാൻ ഉപയോഗിക്കുന്ന ഒരു പൊള്ളയായ ഉപകരണമാണ് കൊട്ടെക എന്നറിയപ്പെടുന്നത്.
ഈ ഗോത്രവർഗ്ഗക്കാർ മരംകൊണ്ടുള്ള സുന്ദരമായ ശില്പങ്ങൾ നിർമ്മിക്കുന്നതിൽ പേരുകേട്ടവരാണ്.
ഈ ശിൽപങ്ങൾ പ്രാദേശികമായും ആഗോളമായും വിൽക്കപ്പെടുകയും അവ മനോക്വരിയുടെ കയറ്റുമതിയുടെ ഭാഗമായി മാറുകയും ചെയ്തിരിക്കുന്നു.
കുരി, സിമുരി, ഇറാരുട്ടു, സെബിയാർ, മാസ്‌കോണ, മൈരാസി, കമ്പോവ്, ഒനിം, സെക്കർ, മൈബ്രാറ്റ്, തോഹിത്, ഇമെക്കോ, മോയി, ടിപിൻ, മായ, ബിയാക്ക് എന്നിവയാണ് ഇവിടെയുള്ള മറ്റ് ഗോത്രങ്ങൾ.
2000 നവംബർ 3 ന് സ്റ്റേറ്റ് യൂണിവേഴ്സിറ്റി ഓഫ് പപ്പുവ സ്ഥാപിതമായി.
പപ്പുവയിലെ ജനങ്ങളുടെ പ്രാദേശിക വിദ്യാഭ്യാസത്തെ സഹായിക്കുന്നതിനാണ് ഈ സർവ്വകലാശാല സൃഷ്ടിച്ചത്.
അവരുടെ നേട്ടങ്ങളിൽ സർവ്വകലാശാല പ്രസിദ്ധീകരിച്ച അക്കാദമിക് ജേണലായ ബെക്കാറിയാനയും ഉൾപ്പെടുന്നു.
ഔഷധസസ്യ മേഖലയിൽ സർവകലാശാല നടത്തിയ എല്ലാ ഗവേഷണങ്ങളും ഈ പ്രസിദ്ധീകരണത്തിൽ അടങ്ങിയിരിക്കുന്നു.
ഇടതൂർന്ന ഉഷ്ണമേഖലാ മഴക്കാടുകളാൽ വലയം ചെയ്യപ്പെട്ട ഈ സർവ്വകലാശാല നഗരത്തിന് അഭിമുഖമായി ഒരു കുന്നിൻ മുകളിലാണ് സ്ഥിതി ചെയ്യുന്നത്.
ഇത് ജൈവ സാമ്പിളുകൾ ശേഖരിക്കുന്നതിനും മറ്റു പഠനങ്ങളിലേയ്ക്കും തൽക്ഷണം പ്രവേശിക്കാൻ ഗവേഷകരെ അനുവദിക്കുന്നു.
അവലംബം ↑ Griffin (1990), pp.151–73.
↑ Post, The Encyclopedia of Indonesia in the Pacific War , pages 560–561; ↑ ↑ ↑ Health Ministry sends Makassar medical team to Manokwari , 23 October 2011 ↑ Earthquakes lay waste to Manokwari, kill four , 23 October 2011 ↑ Plane skids off runway in Indonesia , ABC Online , 13 April 2010 ↑ Merpati Boeing 737 skids off the runway at Manokwari Archived 28 July 2012 at Archive.is , Miyuru ( K FLYER ), airlineindustryreview.com, 13 April 2010 ↑
മനോജ് കാന
പ്രമുഖ ഇന്ത്യൻ ചലച്ചിത്ര സംവിധായകനാണ് മനോജ് കാന.
1973 ൽ പയ്യന്നൂരിൽ ജനനം.
നാടകപ്രവർത്തനങ്ങളിലൂടെ സിനിമാരംഗത്തെത്തിയ മനോജ് കാന തന്റെ നാല് സിനിമകൾ കൊണ്ടു തന്നെ മലയാള സിനിമാരംഗത്ത് തന്റേതായ വ്യക്തിമുദ്ര പതിപ്പിച്ചു.
2012-ൽ പുറത്തിറങ്ങിയ ചായില്യം മലയാള സമാന്തര സിനിമാ രംഗത്ത് ഒരു മുന്നേറ്റം തന്നെ ആയിരുന്നു.
നിർമ്മാണ രീതിയിലും സംവിധാനത്തിലും സിനിമ വേറിട്ടു നിന്നു.
ജനകീയമായി നിർമ്മിച്ച സിനിമ കേരളത്തിലുടനീളമുള്ള സാംസ്‌കാരിക പ്രവർത്തകരും സിനിമാപ്രേമികളും ഏറ്റെടുത്തു.
വടക്കേ മലബാറിലെ അനുഷ്ഠാനകലയായ തെയ്യത്തിന്റെ പശ്ചാത്തലത്തിൽ, സ്ത്രീ കേന്ദ്ര കഥാപാത്രമാകുന്ന സിനിമയാണ് ചായില്യം.
തിയറ്റർ റിലീസിന് പുരമേ ചെറുതും വലുതുമായ നിരവധി സാംസ്‌കാരിക കേന്ദ്രങ്ങളും സ്ഥാപനങ്ങളും സിനിമ പ്രദർശിപ്പിക്കുകയും ചർച്ചകൾ സംഘടിപ്പിക്കുകയും ചെയ്തു.
നിരവധി അന്താരാഷ്ട്ര ചലച്ചിത്ര മേളകളിലും ചായില്യം പ്രദർശിപ്പിച്ചിട്ടുണ്ട്.
സംസ്ഥാന പുരസ്‌ക്കാരമടക്കം നിരവധി പുരസ്‌ക്കാരം നേടിയ സിനിമയാണ് ചായില്യം.
തുടർന്ന് 2016-ൽ പുറത്തിറങ്ങിയ അമീബ യും തികച്ചും വ്യത്യസ്തമായ സിനിമയാണ്.
കാസർകോഡ് എൻഡോസൾഫാൻ ദുരന്തബാധിതരുടെ ജീവിതം പശ്ചാത്തലമാക്കി ഒരുക്കിയ സിനിമ ദുരന്തത്തിൽ ഇരകളായവരുടെ ആരാലും ശ്രദ്ധിക്കപ്പെടാതെ പോയ ജീവിതപ്രതിസന്ധികളെ കുറിച്ച് സംസാരിക്കുന്നു.
ശരീരവളർച്ച നിലച്ചുപോയ മനുഷ്യരുടെ പ്രണയവും അഭിലാഷങ്ങളും ആത്മസംഘർഷങ്ങളും പ്രമേയമാക്കി ഇന്ത്യയിൽ തന്നെ ആദ്യമായി നിർമ്മിക്കപ്പെട്ട സിനിമയാണ് അമീബ.
കേവലം സഹതാപത്തിനപ്പുറം ജീവിതം അടയാളപ്പെടുത്തിയ അമീബ പ്രേക്ഷകപ്രശംസയും സംസ്ഥാന സർക്കാറിന്റേതടക്കം നിരവധി പുരസ്‌ക്കാരങ്ങളും നേടി.
മൂന്നാമത്തെ സിനിമയായ കെഞ്ചിര വയനാട്ടിലെ ആദിവാസി ഗോത്രജനതയുടെ നിലനിൽപ്പിന്റെ പ്രശ്‌നങ്ങൾ കൈകാര്യം ചെയ്യുന്ന സിനിമയാണ്.
പണിയ ഭാഷയിൽ നിർമ്മിക്കപ്പെട്ട ഇന്ത്യയിലെ ആദ്യ സിനിമയാണ് കെഞ്ചിര.
ആദിവാസി കലാകാരൻമാർ കേന്ദ്ര കഥാപാത്രങ്ങളെ അവതരിപ്പിച്ച സിനിമകൂടിയാണ് കെഞ്ചിര.
സാമൂഹിക പ്രവർത്തകൻ, നാടകപ്രവർത്തകൻ എന്നീ നിലകളിൽ ഇരുപതിലേറെ വർഷങ്ങൾ നീണ്ട ആദിവാസി ജനതയോടുള്ള സംവിധായകന്റെ ആത്മബന്ധത്തിന്റെ അനുഭവപശ്ചാത്തലത്തിൽ കൂടിയാണ് സിനിമ സംവിധാനം ചെയ്തത്.
ഇന്ത്യൻ പനേരമയിലേക്ക് തെരെഞ്ഞെടുക്കപ്പെട്ട സിനിമ ദേശീയ പുരസ്‌ക്കാരമടക്കം നിരവധി അവാർഡുകൾ കരസ്ഥമാക്കി.
നിരവധി അന്താരാഷ്ട്ര മേളകളിൽ പ്രദർശിപ്പിച്ചു.
2022- ൽ പുറത്തിറങ്ങിയ ഖെദ്ദ ആധുനികജീവിതത്തിലെ കെണികളെ കുറിച്ച് ചർച്ച ചെയ്യുന്നു.
ഒരു മധ്യവഗ്ഗ കുടുംബത്തിൽ സംഭവിക്കുന്ന പ്രശങ്ങളിലൂടെ ആധുനിക സംവേദന മാധ്യമങ്ങളായ ഫോണും ഇന്റർനെറ്റും സ്വകാര്യ ജീവിതത്തെയും സമാധാനത്തെയും എങ്ങനെ ബാധിക്കുന്നുവെന്ന് തുറന്നു കാട്ടുന്നു.
നിലവിൽ കേരള സർക്കാർ സ്ഥാപനമായ സി-ഡിറ്റിൽ (Centre for Development of Imaging Technology)  അസിസ്റ്റന്റ് പ്രൊഡ്യൂസറായി പ്രവർത്തിക്കുന്ന മനോജ് കാന ചലച്ചിത്ര അക്കാദമി മെമ്പറാണ്.
സിനിമകൾ ചായില്യം (2012)
വടക്കേ മലബാറിലെ അനുഷ്ഠാനകലയായ തെയ്യത്തിന്റെ പശ്ചാത്തലത്തിൽ ഒരുവിധവയുടെ ജീവിത പ്രതിസന്ധികളിലൂടെ സഞ്ചരിക്കുന്ന സിനിമയാണ് ചായില്യം.
സ്ത്രീ-പുരുഷ ബന്ധങ്ങളുടെ സംഘർഷങ്ങളിലേക്കും പുരുഷകേന്ദ്രീകൃതമായ പൊതുബോധത്തിന്റെ അർത്ഥശീന്യതയെക്കുറിച്ചും സിനിമ ചർച്ച ചെയ്യുന്നു പുരസ്‌ക്കാരങ്ങൾ മികച്ച നവാഗത സംവിധായകൻ- കേരള അന്താരാഷ്ട്ര ചലച്ചിത്ര മേള (2012) മികച്ച നവാഗത സംവിധായകനുള്ള ഹസ്സൻകുട്ടി പുരസക്കാരം, അന്താരാഷ്ട്ര ചലച്ചിത്ര മേള, കേരള (2012) കേരള സംസ്ഥാന ചലച്ചിത്ര പുരസ്‌ക്കാരം- മികച്ച കഥ ( 2012 ) മികച്ച സിനിമക്കുള്ള പദ്മരാജൻ പുരസ്‌ക്കാരം ( 2012 ) മികച്ച തിരക്കഥക്കുള്ള പദ്മരാജൻ പുരസ്‌ക്കാരം ( 2012 ) പ്രത്യേക ജൂറി പരാമർഷം, ജോൺ എബ്രഹാം പുരസ്‌ക്കാരം (2012) മികച്ച പ്രാദേശിക സിനിമ , പൂനെ അന്താരാഷ്ര് ചലച്ചിത്ര മേള (2012) മികച്ച സിനിമ , ഇന്‌ഡോനേഷ്യൻ ചലച്ചിത്ര മേള (2013 ) അമീബ (2016 )
കാസർകോഡ് എൻഡോസൾഫാൻ ദുരന്തബാധിതരുടെ ജീവിതം തുറന്നു കാണിക്കുന്ന സിനിമയാണ്  അമീബ.
ശരീര വളർച്ച നിലച്ചു പോകുന്ന മനുഷ്യരുടെ ആന്തരിക ചോദനകളെ കുറിച്ചും മാനസിക സംഘർഷങ്ങളെ കുറിച്ചും സംസാരിക്കുന്നു.
കേവലം സഹതാപത്തിനപ്പുറം ഇരകളുടെ പ്രണയത്തെയും ആത്മസംഘർഷങ്ങളെയും അടയാളപ്പെടുത്തുന്ന സിനിമ പുരസ്‌ക്കാരങ്ങൾ മികച്ച രണ്ടാമത്തെ സിനിമ- കേരള സംസ്ഥാന ചലച്ചിത്ര അവാർഡ് (2016 ) കെഞ്ചിര (2019)
കേരളത്തിലെ ആദിവാസി വിഭാഗമായ പണിയ സമുദായത്തിന്റെ ജീവിത പശ്ചാത്തലത്തിൽ ഒരുക്കിയ സിനിമയാണ് കെഞ്ചിര.
പതിമീന്ന് വയസ്സുള്ള പെൺകുട്ടിയെ കേന്ദ്ര കഥാപാത്രമാക്കി ഗോത്രജനതയുടെ ജീവിതവും ദൈന്യതയും പ്രതിരോധവും സംവിധായകൻ മുന്നോട്ട് വെക്കുന്നു.
പരിക്കൃത സമൂഹത്തിന്റെ മനസ്സാക്ഷിക്കുമുന്നിൽ ഒരു വെല്ലുവിളിയാണ് കെഞ്ചിര.
പണിയ ഭാഷയിൽ ഒരുക്കിയ ആദ്യ ഇന്ത്യൻ സിനിമയാണ് കെഞ്ചിര.
പുരസ്‌ക്കാരങ്ങൾ ഇന്ത്യൻ പനോരമയിലേക്ക് തെരഞ്ഞെടുക്കപ്പെട്ടു (2019) മികച്ച പ്രാദേശിക ചിത്രത്തിനുളള ദേശീയ പുരസ്‌ക്കാരം (2019) മികച്ച രണ്ടാമത്തെ ചിത്രത്തിനുള്ള കേരള സംസ്ഥാന അവാർഡ് (2019) മികച്ച ഛായാഗ്രഹകൻ- കേരള സംസ്ഥാന ചലച്ചിത്ര അവാർഡ് (2019) മികച്ച കോസ്റ്റിയും ഡിസൈനർ - കേരള സംസ്ഥാന ചലച്ചിത്ര അവാർഡ് (2019) ഫോക്ലോർ ചലച്ചിത്ര പുരസ്‌ക്കാരം - ഫോക്ലോർ അക്കാദമി (2020) ജോൺ എബ്രഹാം പുരസ്‌ക്കാരം (2021) ഖെദ്ദ (2022)
ആധുനിക ലോകത്തെ കെണികളെ കുറിച്ച സംസാരിക്കുന്ന സിനിമയാണ് ഖെദ്ദ.
ഒരു മധ്യവർഗ്ഗ കുടുംബത്തിലെ അമ്മയും മകളും തമ്മിലുള്ള ആത്മബന്ധത്തിന്റെ പശ്ചാത്തലത്തിൽ വികസിക്കുന്ന സിനിമ പുതിയകാലത്തെ സംവേദന മാധ്യമങ്ങളായ സ്മാർട്ട ഫോണും ഇന്റർനെറ്റും സ്വകാര്യ ജീവിതത്തെയും സമാധാനത്തെയും എങ്ങനെ ബാധിക്കുന്നുവെന്ന് തുറന്നു കാട്ടുന്നു അവലംബം
മനോജ് കുമാർ ഇംഗ്ലീഷ് വിലാസം https://ml.wikipedia.org/wiki/Manoj_Kumar
ബോളിവുഡ് ചലച്ചിത്ര രംഗത്തെ ഒരു നടനും, സംവിധായകനുമാണ് മനോജ് കുമാർ (ജനനം: ജൂലൈ 24 , 1937 ).
ദേശഭക്തി പ്രകടിപ്പിക്കുന്ന ചലചിത്രങ്ങൾ നിർമ്മിക്കുന്നതിലും, അതിൽ അഭിനയിക്കുന്നതിലും ഇദ്ദേഹം പ്രമുഖനായിരുന്നു.
ഹരികിഷൻ ഗോസ്വാമി എന്ന പേരിൽ ഇപ്പോഴത്തെ പാകിസ്താനിൽ പെടുന്ന  അബോട്ടാബാദ് എന്ന സ്ഥലത്താണ് മനോജ് ജനിച്ചത്.
തനിക്ക് 10 വയസ്സുള്ളപ്പോൾ ഇന്ത്യയുടെ വിഭജനകാലത്ത് കുടുംബം ഇന്ത്യയിലേക്ക് കുടിയേറുകയായിരുന്നു.
അതിനു ശേഷം രാജസ്ഥാനിലെ ഹനുമൻ‌ഗഡ് ജില്ലയിൽ താമസമാക്കി.
ഡെൽഹിയിലെ ഹിന്ദു കോളേജിൽ നിന്ന് ബിരുദം നേടിയ മനോജ് തന്റെ ജീവിതം അഭിനയത്തിനു വേണ്ടി ചിലവഴിക്കാൻ സ്വയം തീരുമാനിക്കുകയായിരുന്നു.
തന്റെ കുട്ടിക്കാലത്ത് തന്നെ നടൻ ദീലീപ് കുമാറിന്റെ ആ‍രാധകനായിരുന മനോജ് തന്റെ പേര് 1949 ൽ ഇറങ്ങിയ ദീലീപ് കുമാറിന്റെ ശബ്നം എന്ന ചിത്രത്തിലെ കഥാപാത്രത്തിന്റെ പേരാ‍യ മനോജ് കുമാർ എന്ന പേര് സ്വീകരിക്കുകയായിർന്നു.
1957  ൽ ആദ്യമായി അഭിനയിച്ച ഫാഷൻ എന്ന ചിത്രം പരാജയമായിരുന്നു.
പിന്നീട് 1960 ൽ ഇറങ്ങിയ കാഞ്ച് കി ഗുഡിയ എന്ന ചിത്രം ശ്രദ്ധേയമായി.
അതിനു ശേഷം 1962 മുതൽ 1965 വരെ കുറച്ചു ചിത്രങ്ങൾ അഭിനയിച്ചത് ശരാശരി വിജയങ്ങൾ ആയിരുന്നു.
ദേശഭക്തിയുള്ള നായകനായി
1964 ലെ ചിത്രമായ ശഹീദ് എന്ന ചിത്രം അദ്ദേഹത്തിന് ഒരു ദേശഭക്തിയുള്ള നായകൻ എന്ന ഒരു ഇമേജ് സമ്മാനിച്ചു.
ഈ ചിത്രം സ്വാതന്ത്ര്യ സമര സേനാനിയായിരുന്ന ഭഗത് സിംഗിന്റെ ജീ‍വിതത്തേയും, ഇന്ത്യൻ സ്വാതന്ത്ര്യ സമരത്തേയും കുറിച്ചായിരുന്നു.
1967 ൽ ആദ്യമായി ഒരു ചിത്രം സംവിധാനം ചെയ്തു.
ഉപ്കാർ എന്ന ഈ ചിത്രവും ഒരു ദേശഭക്തിയെ അടിസ്ഥാനമാക്കി ഉള്ളതായിരുന്നു.
1970 ൽ പൂരബ് ഓർ പശ്ചിം എന്ന ചിത്രത്തിലൂടെ ഇന്ത്യൻ പശ്ചാത്യ സംസ്കാരങ്ങളുടെ അന്തരം കാണിക്കുന്ന ചിത്രവുമായി വന്നു.
1972 ൽ അഭിനയിച്ച ബേ-ഇമാൻ എന്ന ചിത്രത്തിലെ അഭിനയത്തിന് മികച്ച നടനുള്ള ഫിലിംഫെയർ പുരസ്കാരം ലഭിച്ചു.
പിന്നീടുള്ള അഭിനയ ജീവിതം
1970 കളുടെ മധ്യത്തിൽ മനോജ് റോട്ടി കപ്‌ഡ മകാൻ എന്ന ചിത്രത്തിൽ അഭിനയിച്ചു.
ഇതിൽ അക്കാലത്തെ പ്രമുഖ  നടന്മാരായ സീനത്ത് അമൻ , ശശി കപൂർ , അമിതാഭ് ബച്ചൻ എന്നിവരോടൊപ്പമാണ് അഭിനയിച്ചത്.
1975 ൽ പ്രമുഖ നായിക നടീയായ ഹേമ മാലിനിയൊത്ത് സന്യാസി എന്ന ചിത്രത്തിൽ അഭിനയിച്ചു.
1981 ൽ അഭിനയിച്ച ക്രാന്തി എന്ന ചിത്രത്തിലെ വേഷമായിരുന്നു ഒടുവിലത്തെ ശ്രദ്ധേയമായ വേഷം.
മറ്റ് പല ബോളിവുഡ് നടന്മാരെ പോലെ തന്നെ മനോജ് കുമാറും രാഷ്ട്രീയത്തിലേക്ക് പ്രവേശിച്ചു.
2004 ൽ ശിവസേന പാർട്ടിയിൽ ചേർന്നു.
2007 ൽ ഫറ ഖാൻ സംവിധാ‍നം ചെയ്ത് ഷാരൂഖ് ഖാൻ നായകനായി അഭിനയിച്ച ഓം ശാന്തി ഓം എന്ന ചിത്രത്തിൽ തന്നെ വളരെ താഴ്ന്ന രീതിയിൽ ചിത്രീകരിച്ചു എന്ന പറഞ്ഞ് ഒരു കേസ് ഫയൽ ചെയ്യുകയുണ്ടായി.
പക്ഷേ, ഇത് പിന്നീട് ഒത്ത് തീർപ്പാവുകയുണ്ടായി.
ആ ചിത്രത്തിൽ നിന്ന് ചില ഭാഗങ്ങൾ മാറ്റുകയുമുണ്ടായി.
മനോജ് വിവാഹം ചെയ്തിരിക്കുന്നത് ശശി ഗോസ്വാമിയെ ആണ്.
രാജീവ് ഗോസ്വാമി, കുണാൽ ഗോസ്വാമി എന്നിവർ പിന്നീട് ബോളിവുഡ് ചലച്ചിത്രരംഗത്തേക്ക് വന്നവരാണ്.
പുരസ്കാരങ്ങൾ 2015-ലെ ദാദാസാഹിബ്‌ ഫാൽക്കെ പുരസ്കാരം അവലംബം പുറത്തേക്കുള്ള കണ്ണികൾ Manoj Kumar: Bollywood's Own Mr. Bharat Showbiz Legends: Manoj Kumar Archived 2013-09-03 at the Wayback Machine .
Manoj Kumar at the Internet Movie Database
മനോജ് എബ്രഹാം Manoj Abraham Manoj Abraham
കേരളാ പോലീസിൽ നിലവിൽ അഡീഷണൽ ഡി.ജി.പി യായ മനോജ് എബ്രഹാം നിലവിൽ വിജിലൻസ് ഡയറക്ടർ ആണ്.
മുൻപ് തിരുവനന്തപുരം റേഞ്ച് ഇൻസ്പെക്ടർ ജനറൽ ഓഫ് പോലീസ്, കേരള പോലീസിന്റെ സൈബർ ഡോമിലെ നോഡൽ ഓഫീസർ, ട്രാഫിക് റോഡ് സുരക്ഷ ഓഫീസർ എന്നീ പദവികൾ വഹിച്ചു.
1994 ബാച്ച് ഐ പി എസ് ഓഫീസറാണ് മനോജ് എബ്രഹാം (ജനനം: ജൂൺ 3, 1971).
) ഐപിഎസ് കരിയർ
1994 ൽ കേരള കേഡർ ഇന്ത്യൻ പോലീസ് സർവീസ് ഉദ്യോഗസ്ഥനായ മനോജ് എബ്രഹാം അടൂർ, കാസർകോട് സബ് ഡിവിഷനുകളിൽ അസിസ്റ്റന്റ് സൂപ്രണ്ട് ഓഫ് പോലീസ് ആയിരുന്നു.
പിന്നീട് 1998 -ൽ പത്തനംതിട്ട , കൊല്ലം ജില്ലകളിൽ പോലീസ് മേധാവിയായി അദ്ദേഹം സ്ഥാനമേറ്റു.
പിന്നീട് നാല് വർഷം കണ്ണൂർ എസ്പി തുടർന്ന് കേരള പോലീസ് ഹെഡ്ക്വാട്ടേഴ്സ് അസിസ്റ്റന്റ് ഇൻസ്പെക്ടർ ജനറലായി.
തിരുവനന്തപുരം , കൊച്ചി എന്നിവിടങ്ങളിൽ 2007 മുതൽ ഏഴ് വർഷത്തോളം പോലീസ് കമ്മീഷണറായി പ്രവർത്തിച്ചു.
2014ൽ ഐ ജി. 2019 മുതൽ എഡിജിപി.
ഇപ്പോൾ കേരള പോലീസ് സൈബർ ഡോമിൽ നോഡൽ ഓഫീസർ സ്ഥാനം വഹിക്കുന്നു.
സാമൂഹിക നയപരിപാടികൾക്കും ട്രാഫിക് പരിഷ്കാരങ്ങൾക്കും എബ്രഹാം അവാർഡുകൾ ഏറ്റുവാങ്ങി.
2009-ൽ റോട്ടറി ഇന്റർനാഷണലിൽ നിന്നും വൊക്കേഷണൽ എക്സലൻസ് അവാർഡ് ലഭിക്കുകയുണ്ടായി, .2010-ൽ  Y's Men ഇന്റർനാഷണലിൽ നിന്നും അദ്ദേഹത്തിന് അവാർഡ് നേടുകയുണ്ടായി.
2011 ൽ കൊച്ചിയുടെ പീപ്പിൾസ് ഫോറത്തിൽ അദ്ദേഹത്തെ ക്രിയാത്മകമായ കുറ്റകൃത്യ നിയന്ത്രണത്തിനും നിയമനിർമ്മാണനിയമത്തിന്റെ വിജയകരമായ മാനേജ്മെന്റിനുമായി പതിറ്റാണ്ടിലെ വ്യക്തിയായി തിരഞ്ഞെടുത്തു.
, ഇദ്ദേഹത്തിന് രാഷ്ട്രപതിയുടെ മെഡലും ലഭിച്ചിട്ടുണ്ട്.
റോഡ് ഗതാഗതം മെച്ചപ്പെടുത്തിയ റോഡ് സുരക്ഷയ്ക്കായി ഏറ്റവും മികച്ച സംരംഭമായി "SOFT, തിരുവനന്തപുരം"ഗവേണിംഗ് ആന്റ് അർബൻ അഫയേഴ്സ് മന്ത്രാലയം തിരിഞ്ഞടുത്തിട്ടുണ്ട്.
സൈബർ കുറ്റകൃത്യങ്ങൾ തിരുത്തുക
സൈബർ കുറ്റകൃത്യങ്ങളും സൈബർ സുരക്ഷയും തടയുന്നതിനും കണ്ടുപിടിച്ചതിനു കേരള സ്റ്റേറ്റ് പോലിസിന്റെ പേരിൽ  പല അവാർഡുകളും നേടുകയുണ്ടായി.
2007 ൽ സൈബർസ് പോസസിന്റെ പോളിസി ഓഫ് സൊസൈറ്റിയിൽ നിന്നും "കേരള പ്രസിഡന്റിനെതിരെ ഒരു സാംസ്കാരിക ഇ-മെയിൽ ഭീഷണി കണ്ടുപിടിച്ചതിന്" വേണ്ടി കേരള പോലീസിനു വേണ്ടി സൈബർ ക്രൈം ഇൻവെസ്റ്റിഗേഷൻ അവാർഡ് നേടി.
2013-ൽ, ഐഎസ്സി (ഐസിസി) യുടെ ഏഴാം വാർഷിക ഏഷ്യാ-പസഫിക് ഇൻഫർമേഷൻ സെക്യൂരിറ്റി ലീഡർഷിപ്പ് നേട്ടങ്ങളുടെ പരിപാടിയുടെ സീനിയർ ഇൻഫർമേഷൻ സെക്യൂരിറ്റി പ്രൊഫഷണൽ വിഭാഗത്തിൽ അദ്ദേഹത്തെ ബഹുമാനിച്ചു.
2014-ൽ ഇൻഫോസക് Maestros , നൾകോൺ (Nullcon) ബ്ലാക്ക് ഷീൽഡ് അവാർഡുകളുടെ "Gov r nator" വിഭാഗത്തിൽ നിന്നുള്ള ഒരു പ്രത്യേക  അവാർഡ് കരസ്ഥമാക്കി.
ഗവണ്മെൻറിൻറെ സുരക്ഷയ്ക്കായി നടപ്പാക്കിവരുന്ന ഒരു സർക്കാർ അല്ലെങ്കിൽ വ്യക്തിഗത മികവിനാണ് അംഗീകാരത്തിനാണ് അവാർഡ്.
ഇന്ത്യാ സെക്യൂരിറ്റി കൗൺസിൽ ഓഫ് എക്സലൻസ് അവാർഡുകളുടെ വിഭാഗമായ 'ലോ എൻഫോഴ്സ്മെന്റ് ഏജൻസികളുടെ ശേഷി മെച്ചപ്പെടുത്തുന്നതിൽ' 2015 ൽ കേരള സംസ്ഥാന പോലീസ് അന്തിമ പട്ടികയിൽ ഇടം നേടി
2016 ൽ കേരള പോലീസിന്റെ സൈബർഡോം പ്രോജക്ട് "സൈബർ സുരക്ഷയിൽ സാങ്കേതികവിദ്യയുടെ നൂതനമായ ഉപയോഗം" സെക്യൂരിറ്റി ആന്റ് പോലീസിനു വേണ്ടിയുള്ള എസ്.വി.ഐ ഇന്നൊവേഷൻ ആൻഡ് എക്സലൻസ് അവാർഡ് നേടി.
അവലംബം പുറത്തേയ്ക്കുള്ള കണ്ണികൾ IPS (Kerala Cadre) Civil List as on 01-01-2014
മനോജ് ആലപ്പുഴ ഇംഗ്ലീഷ് വിലാസം https://ml.wikipedia.org/wiki/Manoj_Alappuzha
മലയാള സിനിമാ രംഗത്തെ ഒരു വസ്ത്രാലങ്കാരകനായിരുന്നു മനോജ് ആലപ്പുഴ (1969 ഓഗസ്റ്റ് 15 - 2011 ഡിസംബർ 1).
അൻപതോളം ചലച്ചിത്രങ്ങൾക്ക് ഇദ്ദേഹം വസ്ത്രാലങ്കാരം നിർവഹിച്ചിട്ടുണ്ട്.
കേരളത്തിലെ ആലപ്പുഴയിൽ ചേപ്പുങ്കേരി ശ്രീധരൻപിള്ളയുടെയും രാജമ്മയുടേയും മകനായി 1969 ഓഗസ്റ്റ് 15ന് ഇന്ത്യൻ സ്വാതന്ത്ര്യദിനത്തിൽ മനോജ് ജനിച്ചു.
നഗരത്തിലെ വിവിധ സ്ഥാപനങ്ങളിൽ തയ്യൽ ജോലി ചെയ്യുന്നതിനിടെ വസ്ത്രാലങ്കാരകനായ വേലായുധൻ കീഴില്ലത്തെ പരിചയപ്പെടുകയും അദ്ദേഹത്തിന്റെ സഹായിയായി പ്രവർത്തിക്കുകയും ചെയ്തു.
ആലഞ്ചേരി തമ്പ്രാക്കൾ എന്ന മലയാളചിത്രത്തിലൂടെ ആദ്യമായി സ്വതന്ത്ര വസ്ത്രാലങ്കാരകനായി.
വീണ്ടും കണ്ണൂർ എന്ന ചിത്രത്തിന്റെ അണിയറപ്രവർത്തനങ്ങളിലായിരുന്ന ഇദ്ദേഹം രോഗബാധ മൂലം കോഴിക്കോട് മെഡിക്കൽ കോളേജിൽ പ്രവേശിപ്പിക്കപ്പെട്ടു.
തുടർന്ന് ആശുപത്രിയിൽ വെച്ചു തന്നെ 2011 ഡിസംബർ 1-ന് തന്റെ 42-ആം വയസ്സിൽ അന്തരിച്ചു .
സി.ഐ.ഡി. മൂസ എന്ന ചിത്രത്തിലെ വസ്ത്രാലങ്കാരത്തിന് 2003-ലെ മികച്ച വസ്ത്രാലങ്കാരകനുള്ള പുരസ്കാരവും , ട്വന്റി20 എന്ന ചലച്ചിത്രത്തിന് 2009 ലെ മികച്ച വസ്ത്രാലങ്കാരകനുള്ള പുരസ്കാരവും ലഭിച്ചു.
വസ്ത്രാലങ്കാരം നിർ‌വഹിച്ച ചിത്രങ്ങൾ വീണ്ടും കണ്ണൂർ പതാക മീശമാധവൻ ക്രൈം ഫയൽ‌ ‌ കങ്കാരു (മലയാളചലച്ചിത്രം) പട്ടാളം (മലയാളചലച്ചിത്രം) ബനാറസ് (മലയാളചലച്ചിത്രം) എഫ്.ഐ.ആർ. (മലയാളചലച്ചിത്രം) ജനാധിപത്യം (മലയാളചലച്ചിത്രം) പ്രിയം ത്രീ മെൻ ആർമി നരസിംഹം (മലയാളചലച്ചിത്രം) വല്ല്യേട്ടൻ രാവണപ്രഭു ഉടയോൻ റെഡ് ചില്ലീസ് കവർസ്റ്റോറി (മലയാളചലച്ചിത്രം) സി.ഐ.ഡി. മൂസ നാദിയ കൊല്ലപ്പെട്ട രാത്രി ശിവം (ചലച്ചിത്രം) നാറാണത്ത് തമ്പുരാൻ ആറാം തമ്പുരാൻ ഓർമകൾ ഉണ്ടായിരിക്കണം ഊമപ്പെണ്ണിന് ഉരിയാടാപ്പയ്യൻ കല്യാണസൗഗന്ധികം വെണ്ടർ ഡാനിയേൽ ദി കിങ് ശിപായി ലഹള മിസ്റ്റർ ക്ലീൻ ഉല്ലാസപ്പൂങ്കാറ്റ് റൺവേ പാച്ചുവും കോവാലനും അവലംബം
മനോജ് കുമാർ സ്വാമി ഇംഗ്ലീഷ് വിലാസം https://ml.wikipedia.org/wiki/Kulachal_yusuf
രാജസ്ഥാനി സാഹിത്യകാരൻ, വിവർത്തകൻ എന്നീ നിലകളിൽ ശ്രദ്ധേയനാണ് മനോജ് കുമാർ സ്വാമി .
തകഴിയുടെ ചെമ്മീൻ നോവൽ രാജസ്ഥാനി ഭാഷയിൽ വിവർത്തനം ചെയ്ത് നാ ബാർ ജാൽ എന്ന പേരിൽ പ്രസിദ്ധീകരിച്ചു.
ആ കൃതിക്ക് വിവർത്തനത്തിനുള്ള കേന്ദ്ര സാഹിത്യ അക്കാദമി പുരസ്കാരം ലഭിച്ചു കൃതികൾ നാ ബാർ ജാൽ പുരസ്കാരങ്ങൾ വിവർത്തനത്തിനുള്ള കേന്ദ്ര സാഹിത്യ അക്കാദമി പുരസ്കാരം അവലംബം ↑ https://english.mathrubhumi.com/books/books-news/dr-m-leelavathy-awarded-kendra-sahitya-akademi-award-1.3520702 ↑ https://www.manoramaonline.com/news/announcements/2019/01/27/in-academi-awards.html ↑ https://www.mathrubhumi.com/books/news/kendra-sahitya-akademi-award-for-dr-m-leelavathi-1.3520213
മനോജ് കുമാർ (ഗുസ്തിക്കാരൻ)
ഒരു ഇന്ത്യൻ ബോക്സിങ് താരമാണ് മനോജ് കുമാർ (ജനനം 10 ഡിസംബർ 1986).
കോമൺവെൽത്ത് ഗെയിംസ് 2010 | - ൽ സ്വർണ്ണ മെഡൽ നേടിയിട്ടുളള ഇദ്ദേഹം ഹരിയാണയിലെ ഒരു ഗ്രാമത്തിൽ  ആണ് ജനിച്ചു വളർന്നത്.
2014-ൽ രാജ്യം അർജുന അവാർഡ് നൽകി ആദരിച്ചിട്ടുണ്ട്.
അവലംബം ↑ ↑ ↑ ↑ ↑ ↑ ↑ {{ cite web }} : Italic or bold markup not allowed in: | publisher= ( help )
മനോജ് കുമാർ പാണ്ഡെ ഇംഗ്ലീഷ് വിലാസം https://ml.wikipedia.org/wiki/Manoj_Kumar_Pandey
വെറും 24 വർഷം മാത്രം നീണ്ട ജീവിത കാലത്തിനുള്ളിൽ മാതൃരാജ്യത്തിനു വേണ്ടി അവസാന ശ്വാസം വരെ പൊരുതി ഏറ്റവും ഉന്നതമായ സൈനിക ബഹുമതി തന്നെ നേടിയ ധീര ജവാനാണ് മനോജ് കുമാർ പാണ്ഡെ .
കാശ്മീരിലെ ബടാലിക് മേഖലയിൽ നിന്ന് ജൂൺ 11ന് നുഴഞ്ഞു കയറ്റക്കാരെ തുരത്തിയത് ലഫ്റ്റനന്റ് മനോജ് കുമാറിന്റെ നേതൃത്വത്തിലുള്ള സംഘമായിരുന്നു.
ഈ സേനാനീക്കത്തിലൂടെ തന്ത്രപ്രധാനമായ ജൗബർടോപ്പ് ഇന്ത്യ തിരിച്ച് പിടിച്ചു.
ഉത്തർപ്രദേശിലെ സീതാപൂരിൽ ഗോപിചന്ദ് പാണ്ഡെയുടേയും ഗോമതി നഗറിന്റേയും മൂത്ത പുത്രനായി 1975 ജൂൺ 25നാണ് മനോജ് കുമാർ ജനിച്ചത്.
ലക്‌നൗവിലെ ഉത്തർപ്രദേശ് സൈനിക് സ്കൂളിൽ അദ്ദേഹം പ്രാഥമിക വിദ്യാഭ്യാസം പൂർത്തിയാക്കി.
വിദ്യാർത്ഥിയായിരിക്കെ സ്പോട്സിലും ബോക്സിങ്ങിലും മനോജ് കുമാറിന് പ്രത്യേക താത്പര്യമുണ്ടായിരുന്നു.
നാഷണൽ ഡിഫൻസ് അക്കാദമിയിൽ ചേർന്ന് ഇദ്ദേഹം ബിരുദം നേടി.
ഇന്ത്യൻ കരസേനയുടെ പതിനൊന്നാം ഗൂർഖാ റൈഫിൾസിന്റെ ഒന്നാം ബറ്റാലിയനിൽ ചേർന്ന മനോജ് കുമാർ, 1999ലെ കാർഗിൽ യുദ്ധകാലത്തെ സേവനത്തിന്റെ പേരിലാണ് പരമവീര ചക്രത്തിന് അർഹമായത്.
രാക്കില ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഇംഗ്ലീഷ് വിലാസം https://ml.wikipedia.org/wiki/Blumea_lacera
ടർപ്പൻടൈൻ മണമുള്ള, ഒരു മീറ്ററോളം ഉയരം വയ്ക്കുന്ന ഒരു ഏകവർഷിയാണ് രാക്കില .
( ശാസ്ത്രീയനാമം : Blumea lacera ) .
600 മീറ്ററോളം ഉയരമുള്ള സ്ഥലങ്ങളിൽ കാണപ്പെടുന്ന ഈ ചെടി ഇന്ത്യയിൽ എല്ലായിടത്തും ഉണ്ട്.
ധാരാളം ഔഷധഗുണമുള്ള ഒരു സസ്യമാണിത്.
വടക്ക് പടിഞ്ഞാറൻ ഇന്ത്യയിൽ എല്ലായിടത്തും കാണുന്നു.
അവലംബം പുറത്തേക്കുള്ള കണ്ണികൾ ഏറെ വിവരങ്ങൾ രൂപവിവരണം http://bioinfo.bisr.res.in/project/domap/plant_details.php?plantid=0010 bname=Blumea%20lacera Archived 2016-03-05 at the Wayback Machine .
വിക്കിസ്പീഷിസിൽ Blumea lacera എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Blumea lacera എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
രാക്കിളികൾ
എ.ടി ജോയ് സംവിധാനം ചെയ്ത് 2000-ൽ പുറത്തിറങ്ങിയ മലയാള ചലച്ചിത്രമാണ് രാക്കിളികൾ .
അഭിനേതാക്കൾ മനോജ് സിന്ധു ജോൺ ലേഖ  പണ്ടേ റിയാസ്  ഖാൻ ഷക്കീല
രാകേഷ് സിൻഹ
ആർ.എസ്.എസ് താത്വികാചാര്യനും എഴുത്തുകാരനുമാണ് രാകേഷ് സിൻഹ .
ഡൽഹിയിലെ ഇന്ത്യൻ പോളിസ് ഫൗണ്ടേഷൻ സ്ഥാപകനും ഹോണററി ഡയറക്ടറുമാണ്.
ഡൽഹി യൂണിവേഴ്‌സിറ്റിയിലെ മോത്തിലാൽ നെഹ്‌റു കോളേജിലെ പ്രൊഫസറും ഐ.സി.എസ്.എസ്.ആറിന്റെ അംഗവുമാണ്.
അവലംബം ↑ http://www.mathrubhumi.com/news/india/president-nominates-ram-shakal-raghunath-mohapatra-sonal-mansingh-rakesh-sinha-to-rajya-sabha-1.2970833
രാക്ഷസരാജാവ് ഇംഗ്ലീഷ് വിലാസം https://ml.wikipedia.org/wiki/Rakshasa_Rajavu
വിനയന്റെ സംവിധാനത്തിൽ മമ്മൂട്ടി , ദിലീപ് , കലാഭവൻ മണി , മീന , കാവ്യ മാധവൻ , മന്യ എന്നിവർ പ്രധാനവേഷങ്ങളിൽ അഭിനയിച്ച് 2001-ൽ പുറത്തിറങ്ങിയ ഒരു മലയാളചലച്ചിത്രമാണ് രാക്ഷസരാജാവ് .
സർഗ്ഗം സ്പീഡ് പ്രൊഡക്ഷൻസിന്റെ ബാനറിൽ സർഗ്ഗം കബീർ നിർമ്മിച്ച ഈ ചിത്രം സർഗ്ഗം സ്പീഡ് റിലീസ് വിതരണം ചെയ്തിരിക്കുന്നു.
കഥ, തിരക്കഥ, സംഭാഷണം എന്നിവയെല്ലാം നിർവ്വഹിച്ചത് വിനയൻ , സുനിൽ കെ. ആനന്ദ് എന്നിവരാണ്.
സിറ്റി പോലീസ് കമ്മീഷണർ രാമനാഥൻ ഐ.പി.എസ് ദിലീപ് ...
അപ്പു കലാഭവൻ മണി ...
ഗുണശേഖരൻ മീന ...
മീര മന്യ ...
മാലതി കാവ്യ മാധവൻ ...
ഡെയ്സി രാജൻ പി ദേവ് ...
ആറ്റുവ അവറാച്ചൻ സായികുമാർ ...
എ.ഡി.ജി.പി ഗോമസ് അലക്സാണ്ടർ ക്യാപ്റ്റൻ രാജു ...
ഡി.ജി.പി പിള്ള ജനാർദ്ദനൻ ...
മുഖ്യമന്ത്രി കൊച്ചിൻ ഹനീഫ ...
ആറ്റുവ ആന്റണി ഹരിശ്രീ അശോകൻ ...
പത്രോസ് ഇന്ദ്രൻസ് ....
കൊച്ചുകുട്ടൻ വിജയകുമാർ ...
എസ്.പി ഗോപകുമാർ സാദിഖ് ...
സർക്കിൾ ഇൻസ്‌പെക്ടർ രാജൻ സ്ഫടികം ജോർജ്ജ് ...
ഡി.വൈ.എസ്.പി സിദ്ധാർത്ഥൻ സംഗീതം
എസ്. രമേശൻ നായർ എഴുതിയ ഇതിലെ ഗാനങ്ങൾക്ക് സംഗീതം പകർന്നത് മോഹൻ സിതാര ആണ്.
ഗാനങ്ങൾ സ്വപ്നം ത്യജിച്ചാൽ – കെ.ജെ. യേശുദാസ് (ഗാനരചന – വിനയൻ ) കണ്ണാരേ കണ്ണാരേ – എം.ജി. ശ്രീകുമാർ , കെ.എസ്. ചിത്ര ഇന്ദുമതീ ഇതൾ മിഴിയിൽ – ശ്രീറാം മാരിക്കാറ്റ് വീശി – അനീഷ പാലിന് മധുരം – കെ.ജെ. യേശുദാസ് ഇന്ദുമതീ ഇതൾ മിഴിയിൽ – ശ്രീറാം , സ്മിത ശരത്കാല മുകിലേ – എം.ജി. ശ്രീകുമാർ സ്വപ്നം ത്യജിച്ചാൽ – കെ.ജെ. യേശുദാസ് , കെ.എസ്. ചിത്ര , അശ്വതി വിജയൻ (ഗാനരചന: വിനയൻ ) അണിയറ പ്രവർത്തകർ അണിയറപ്രവർത്തനം നിർ‌വ്വഹിച്ചത് ഛായാഗ്രഹണം സഞ്ജീവ് ശങ്കർ ചിത്രസം‌യോജനം ജി. മുരളി കല എം. ബാവ ചമയം പട്ടണം ഷാ , ജോർജ്ജ് വസ്ത്രാലങ്കാരം ദണ്ഡപാണി , ബാലു നൃത്തം കൂൾ ജയന്ത് സംഘട്ടനം കനൽ കണ്ണൻ പരസ്യകല ഹരിത നിശ്ചല ഛായാഗ്രഹണം അജിത് വി. ശങ്കർ നിർമ്മാണ നിയന്ത്രണം രാജൻ ഫിലിപ്പ് ലെയ്‌സൻ മാത്യു ജെ. നേര്യം‌പറമ്പിൽ പുറത്തേക്കുള്ള കണ്ണികൾ രാക്ഷസരാജാവ് ഇന്റർനെറ്റ് മൂവി ഡാറ്റാബേസിൽ രാക്ഷസരാജാവ് – മലയാളസംഗീതം.